recursal/SuperWikiNEXT-32B huggingface dataset:
Richie Hawtin
**Richie Hawtin** (s. 4. heinäkuuta 1970 Banbury, Oxfordshire, Englanti) on kanadalainen elektronisen musiikin artisti ja kansainvälisesti keikkaileva DJ. Hawtin oli yksi merkittävimmistä Detroit-teknon toisen aallon artisteista 1990-luvun alkupuolella. Hänet tunnetaan **Plastikman**-aliaksen alla julkaisemistaan synkistä, minimalistisista kappaleistaan.

Hawtin soittaa DJ-seteissään minimalistista teknoa, jota hän höystää ekvalisaattorikikoilla ja rumpukoneella. Hawtin perusti John Acquavivan kanssa Plus 8 -levymerkin toukokuussa 1990, ja Minus-levymerkin vuonna 1998 Berliinissä, jossa hän nykyään myös asuu.

Hawtin on levyttänyt myös nimillä **F.U.S.E.**, **Concept 1**, **Circuit Breaker**, **The Hard Brothers**, **Hard Trax**, **Jack Master** ja **UP!**. Hän on myös esiintynyt ja levyttänyt muiden artistien kanssa nimillä 0733, Cybersonik, Final Exposure, Spawn ja States Of Mind. Pete Namlook tuotti Hawtinin kanssa *From Within* -albumisarjan.

Valikoitu diskografia
---------------------

* *F.U.S.E.: Dimension Intrusion*, 1993
* *Plastikman: Sheet One*, 1993
* *Plastikman: Musik*, 1994
* *Plastikman: Recycled Plastik*, 1994
* *Richie Hawtin: Concept 1 96 VR*, 1998
* *Richie Hawtin: Concept 1 96 CD*, 1998
* *Plastikman: Consumed*, 1998
* *Plastikman: Artifakts [bc]*, 1998
* *Richie Hawtin: Decks, EFX & 909*, 1999
* *Richie Hawtin: DE9: Closer to the Edit*, 2001
* *Plastikman: Closer*, 2003
* *Richie Hawtin: DE9 | Transitions*, 2005

Aiheesta muualla
----------------

* Richie Hawtinin virallinen sivusto
* Richie Hawtin Discogs.comissa
* Minus-levymerkki (Arkistoitu – Internet Archive)
* Plus 8 -levymerkki

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
	+ 2
* BnF data
	+ 2
* Saksa
* Yhdysvallat

 |
|  |
| Taiteenala | 
* MusicBrainz
	+ 2
	+ 3

 |
|  |
| Muut | 
* Europeana

 |

 |
Kartta Fleurusin taistelusta.
*Fleurusin taistelu*, Jean-Baptiste Mauzaissen historiamaalaus vuodelta 1837. Hevosen selässä kenraali Jourdan, hänen takanaan oikealla kenraalit Marceau, Kléber ja Championnet.
**Fleurusin taistelu** oli Ranskan vallankumoussotiin kuuluneen ensimmäisen liittokunnan sodan taistelu, joka käytiin Fleurusin lähellä nykyisessä Belgiassa 26. kesäkuuta 1794. Taistelu päättyi Ranskan armeijan voittoon Itävallan ja Alankomaiden armeijoista, mikä käänsi sodan kulun.

Taisteluun osallistui Ranskan puolelta 73 000 miestä käsittänyt Sambren ja Meusen armeija, jota komensi kenraali Jean-Baptiste Jourdan apunaan kenraali Jean-Baptiste Kléber. Vastassa olivat 52 000 miestä käsittäneet itävaltalais-hollantilaiset joukot. Itävaltalaisia komensi Saksi-Coburg-Saalfeldin prinssi Josias ja hollantilaisia käskynhaltija Vilhelm V Oranialainen. Jourdanin armeija oli piirittänyt itävaltalaisten selustassa sijainneen Charleroin kaupungin 12. kesäkuuta ja vallannut sen 25. kesäkuuta. Coburgin prinssi ei tiennyt kaupungin kukistumisesta ja oli saapumassa vapauttamaan sitä piirityksestä, kun hänen armeijansa kohtasi ranskalaiset ja joutui taisteluun. Taistelun alussa itävaltalaisten viisi hyökkäyskiilaa iskivät menestyksekkäästi ranskalaisten linjoja vastaan, mutta ranskalaiset onnistuivat tekemään menestyksekkään vastahyökkäyksen. Kenraali Jourdan hyödynsi taistelussa Lazare Carnot’n suosittamaa uutta taistelutaktiikkaa, jossa massahyökkäykset ja tykistötuli keskitettiin vihollislinjan yksittäisiin kohtiin kerrallaan. Ranskalaisten miestappiot olivat kaksi kertaa suuremmat kuin itävaltalaisten, mutta Itävallan armeija joutui silti perääntymään Maasjoen itäpuolelle.

Taistelun seurauksena Ranskan armeija valloitti koko Itävallan Alankomaat, jotka yhdistettiin Ranskaan. Itävalta ei koskaan saanut aluetta takaisin. Myös Alankomaiden valtio valloitettiin.

Ranskalaiset käyttivät Fleurusin taistelun aikana tähystyspalloa vihollisen asemien selvittämiseen, mitä on pidetty ensimmäisenä esimerkkinä ilmasodankäynnistä.

Lähteet
-------

1. 1 2 3 4  Battle of Fleurus (englanniksi) *Encyclopædia Britannica Online Academic Edition*. Viitattu 21.11.2018.
2. ↑  Jean-Baptiste, Count Jourdan (englanniksi) *Encyclopædia Britannica Online Academic Edition*. Viitattu 21.11.2018.

Aiheesta muualla
----------------

* Kuvia tai muita tiedostoja aiheesta **Fleurusin taistelu (1794)** Wikimedia Commonsissa
**Kyle Lowry** (s. 25. maaliskuuta 1986 Philadelphia, Pennsylvania) on yhdysvaltalainen koripalloilija, pelipaikaltaan pelintekijä. Hän edustaa NBA-joukkue Miami Heatia.

Memphis Grizzlies varasi Lowryn vuoden 2006 NBA:n varaustilaisuuden ensimmäisellä kierroksella, tilaisuuden 24. pelaajana. Ennen ammattilaisuraansa hän pelasi yliopistokoripalloa Villanovan yliopistossa.

Lowry valittiin kaudella 2014–2015 ensimmäistä kertaa urallaan NBA:n tähdistöotteluun.

Kesäkuussa 2016 Lowry valittiin Yhdysvaltain olympiajoukkueeseen Rio de Janeiroon. Yhdysvallat voitti Rion olympiaturnauksen.

Vuonna 2019 Lowry voitti pitkään edustamassaan Toronto Raptorsissa NBA:n mestaruuden. Hän oli koko kauden ajan Raptorsin avainpelaajia ja muun muassa heitti mestaruuden ratkaisseessa loppuottelussa 26 pistettä.

Lähteet
-------

1. 1 2 3  Kyle Lowry NBA Stats *basketball-reference.com*. Basketball Reference. Viitattu 25.2.2015. (englanniksi)
2. ↑
3. ↑

Aiheesta muualla
----------------

* Kuvia tai muita tiedostoja aiheesta **Kyle Lowry** Wikimedia Commonsissa

Yhdysvaltain joukkue – Kesäolympialaiset 2016
4 Butler |
5 Durant |
6 Jordan |
7 Lowry |
8 Barnes |
9 DeRozan |
10 Irving |
11 Thompson |
12 Cousins |
13 George |
14 Green |
15 Anthony |
Valmentaja Krzyzewski

Toronto Raptors – NBA:n mestari 2019
1 Patrick McCaw ·
2 Kawhi Leonard ·
3 OG Anunoby ·
7 Kyle Lowry ·
8 Jordan Loyd ·
9 Serge Ibaka ·
13 Malcolm Miller ·
14 Danny Green ·
15 Eric Moreland ·
17 Jeremy Lin ·  

20 Jodie Meeks ·
23 Fred VanVleet ·
24 Norman Powell ·
25 Chris Boucher ·
33 Marc Gasol ·
43 Pascal Siakam  

Päävalmentaja Nick Nurse   

Apuvalmentajat Nate Bjorkgren · Adrian Griffin · Phil Handy · Eric Khoury · Alex McKechnie · Patrick Mutombo · Jim Sann · Sergio Scariolo
**Flensburg** (tansk. *Flensborg*) on kaupunki Saksan pohjoisimman osavaltion Schleswig-Holsteinin pohjoisosassa lähellä Tanskan rajaa. Flensburgissa on asukkaita 87 432, ja se on pinta-alaltaan 56,38 neliökilometrin suuruinen. Asukastiheys kaupungissa on 1 541 as./km². Se on osavaltionsa kolmanneksi väkirikkain kaupunki Kielin ja Lyypekin jälkeen.

Historia
--------

Flensburgin perustivat keskiajalla tanskalaiset asuttajat. Vuonna 1284 vahvistettiin sen kaupunginoikeudet, ja siitä nousi nopeasti yksi Schleswigin ruhtinaskunnan tärkeimmistä kaupungeista. Kaupunki ei sijainnista huolimattaan ollut Hansaliiton jäsen, mutta se kuitenkin harjoitti sen kanssa elintärkeää kauppaa. 

Vuosina 1460–1864 Flensburg oli Tanskan kuningaskunnan suurin satama Kööpenhaminan jälkeen. Vuonna 1864 kaikki kuitenkin muuttui, kun Tanska joutui luovuttamaan Schleswigin alueen Preussille toisessa Schleswigin sodassa. Vuonna 1920 osa Schleswigistä palautettiin Tanskalle kansanäänestyksen perusteella. Maakunnan eteläisessä osassa äänestys järjestettiin jokaisessa kunnassa erikseen, ja Flensburgissa 75 prosenttia äänestäneistä kannatti pysymistä osana Saksaa. Uusi raja tuli kulkemaan kuitenkin vain 5 kilometriä kaupungin pohjoispuolella.

Toisen maailmansodan loppuvaiheessa, neuvostojoukkojen vallattua Berliinin, Saksan hallitus siirtyi suuramiraali Karl Dönitzin johdolla Flensburgiin. Hallitus toimi vuonna 1910 perustetussa Mürwikin laivastokoulussa, jonka tiloihin oli sodan viimeisinä päivinä paennut tuhansia Saksan armeijan ja hallinnon edustajia. Siellä päätettiin myös Saksan antautumisesta 7. toukokuuta 1945.

Tanskalainen vähemmistö
-----------------------

Flensburgin tanskalainen vähemmistö ylläpitää kaupungissa ja sen ympäryskunnissa kouluja, kirjastoja sekä Tanskalaista Kirkkoa Etelä-Schleswigissä.

* NordertorNordertor
* Marineschule MürwikMarineschule Mürwik
* Mürwiker WasserturmMürwiker Wasserturm
* AlexandraAlexandra
* KBAKBA
* Flensburgin satamaaFlensburgin satamaa

Lähteet
-------

1. 1 2  Statistikamt Nord – Bevölkerung der Gemeinden in Schleswig-Holstein 4. Quartal 2016 (XLSX) *Statistisches Amt für Hamburg und Schleswig-Holstein*. Viitattu 23.7.2018.
2. ↑  Schleswig-Holstein Citypopulation
3. ↑  City History 1800 - 1899 (Arkistoitu – Internet Archive) Flensburg.
4. 1 2  City History 1900 - 1945 (Arkistoitu – Internet Archive) Flensburg.

Aiheesta muualla
----------------

* Kuvia tai muita tiedostoja aiheesta **Flensburg** Wikimedia Commonsissa

Schleswig-Holsteinin piirikunnat ja kaupunkipiirit

* Dithmarschen
* Flensburg
* Herzogtum Lauenburg
* Kiel
* Lübeck
* Neumünster
* Nordfriesland
* Ostholstein
* Pinneberg
* Plön
* Rendsburg-Eckernförde
* Schleswig-Flensburg
* Segeberg
* Steinburg
* Stormarn
**Satsuki** (jap. 皐月) oli Keisarillisen Japanin laivaston Mutsuki-luokan hävittäjä toisessa maailmansodassa.

Valmistus
---------

*Pääartikkeli: Mutsuki-luokka*
Alus tilattiin Fujinagatan telakalta, missä köli laskettiin 1. joulukuuta 1924. Se laskettiin vesille 25. maaliskuuta 1925 ja otettiin palvelukseen vielä saman vuoden lopulla 15. joulukuuta.

Palvelus
--------

Vuosina 1935-1936 alus modernisoitiin, jolloin muun muassa runkoa vahvistettiin, savuhormeihin asennettiin katkaistut savunhajoittimet sekä asennettiin torpedoputkiin kilvet.

Tyynenmeren sodan alussa alus kuului 22. hävittäjädivisioonaan *Fumizukin*, *Minazukin* ja *Nagatsukin* kanssa. Se osallistui joulukuusta 1941 tammikuuhun 1942 divisioonan mukana Malajan sotaretkeen. Helmikuusta alkaen alus osallistui luokan aluksista muodostettujen kolmen divisioonan kanssa Hollannin Itä-Intian valtaukseen.

Yhdysvaltain laivaston Task Force 38:n lentokoneet upottivat aluksen 21. syyskuuta 1944 Manilanlahdella.

Lähteet
-------

* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)
* Whitley, M. J.: *Destroyers of World War Two – an international encyclopedia*. Lontoo: Arms and Armour, 1988. ISBN 0-85368-910-5. (englanniksi)
* Jentschura, Hansgeorg; Jung, Dieter & Mickel, Peter: *Warships of the Imperial Japanese Navy, 1869-1945*. Lontoo: Arms & Armour Press, 1977. ISBN 0-85368-151-1. (englanniksi)

### Viitteet

1. 1 2  Whitley, M. J. s. 191
2. 1 2  Jentschura et al 1977 s. 143

*Mutsuki*-luokan hävittäjä
*Mutsuki* – *Kisaragi* – *Yayoi* – *Uzuki* – *Satsuki* – *Minazuki* – *Fumizuki* – *Nagatsuki* – *Kikuzuki* – *Mikazuki* – *Mochizuki* – *Yūzuki*

|  |
| --- |
| Edeltäjä: Kamikaze-luokka – Seuraaja: Fubuki-luokka |
**Daniel Grian "Danny" Alexander** (s. 15. toukokuuta 1972 Edinburgh, Skotlanti) on brittiläinen poliitikko, joka oli toinen valtiovarainimisteri vuosina 2010–2015. Hän edusti Britannian alahuoneessa liberaalidemokraatteja vuosina 2005–2015.

Elämä
-----

### Nuoruus

Danny Alexander syntyi Edinburghissa vuonna 1972. Alexanderit asuivat Dannyn varhaislapsuuden Colonsayn saarella, kunnes perhe muutti Invergarryyn. High schoolin Alexander kävi Fort Williamissa.

### Opiskelu ja ensimmäiset työt

Alexander opiskeli Oxfordin yliopistossa filosofiaa, politiikkaa ja taloustiedettä. Hän työskenteli Skotlannin liberaalidemokraattien, European Movement UK:n ja Britain in Europe -ryhmän tiedotus- ja suhdetoiminnassa. Alexander valittiin vuonna 2003 Cairngormsin kansallispuiston tiedotusvastaavaksi.

### Poliittinen ura

Alexander valittiin Britannian parlamentin alahuoneeseen vuonna 2005, ja vuonna 2007 hänestä tuli liberaalidemokraattien työ- ja eläkeasioiden varjoministeri. Alexander jätti tehtävän kesäkuussa 2008 keskittyäkseen uuteen asemaansa liberaalidemokraattijohtaja Nick Cleggin kabinettipäällikkönä.

Alexander valittiin vuonna 2010 uudestaan alahuoneeseen. Hän johti vaaleja seuranneissa hallitusneuvotteluissa liberaalidemokraattien ryhmää. Neuvottelut johtivat liberaalidemokraattien ja Konservatiivipuolueen koalitioon. Alexander sai alkujaan paikan Skotlanti-ministerinä, mutta toukokuussa 2010 hänet siirrettiin toiseksi valtiovarainministeriksi David Lawsin eron jälkeen.

Alexander menetti parlamenttipaikkansa vuoden 2015 vaaleissa Drew Henrylle. Liberaalidemokraatit menettivät varsinkin Skotlannin pohjoisosissa asemiaan epäsuositun koalitiohallituksen takia, eikä Alexander saanut tarpeeksi kannatusta uudistaakseen paikkansa.

Lähteet
-------

1. 1 2 3  Hirst, Judy: Tough at the top: interview with Danny Alexander *Public Finance*.  8.12.2010. Redactive Publishing Ltd.  Arkistoitu 11.11.2018. Viitattu 11.11.2018. (englanniksi)
2. 1 2 3 4  Danny Alexander MP Liberal Democrats. Viitattu 11.11.2018. (englanniksi)
3. ↑  Treasury Minister David Laws resigns over expenses *BBC News*.  29.5.2010. Viitattu 22.6.2010. (englanniksi)
4. ↑  Merrill, Jamie: General Election 2015: Danny Alexander loses Inverness seat to SNP rival Drew Hendry *The Independent*.  8.5.2015. Viitattu 11.11.2018. (englanniksi)

Aiheesta muualla
----------------

* Danny Alexanderin virallinen sivusto (Arkistoitu – Internet Archive)
* Danny Alexanderin Twitter-sivusto

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Henkilöt | 
* UK Parliament

 |

 |
**Kordieriitti** on inosilikaatteihin kuuluva mineraali, joka sisältää magnesiumia ja alumiinia. Myös rautaa esiintyy mineraalissa lähes aina, ja erityisen rautapitoista muunnosta kutsutaan *sekaninaiitiksi*. Kordieriitin kemiallinen koostumus on (Mg,Fe)2Al4Si5O18 ja sen kidejärjestelmä on rombinen. Kovuus Mohsin asteikolla on 7–7,5 ja ominaispaino 2,5–2,6. Kordieriittia esiintyy sinisenä, violettina ja kellanruskeana, läpinäkyvästä läpinäkymättömään. Läpinäkyvää siniviolettia kordieriittia kutsutaan myös *ioliitiksi*, ja sitä käytetään jalokivenä.

Kordieriitin silmiinpistävin ominaisuus on sen voimakas pleokroismi. Läpinäkyvää kiveä käännettäessä sen väri vaihtelee sinisestä tai violetista vaaleansiniseen tai kellanharmaaseen. Sen perusteella kiveä on nimitetty myös *dikroiitiksi* (kreikasta, ’kaksivärinen kivi’). Jaloa kordieriittia esiintyy Sri Lankassa, Myanmarissa, Namibiassa, Brasiliassa, Tansaniassa, Madagaskarilla, Connecticutissa Yhdysvalloissa, Yellowknifen alueella Kanadan Luoteisterritorioissa sekä Suomessa ja Ruotsissa.

Lähteet
-------

1. 1 2 3 4  Mikko Turunen: Kordieriitti *geologia.fi*. Viitattu 13.7.2013.
**Erin Whitten** (s. 10. lokakuuta 1971) on entinen yhdysvaltalainen jääkiekkoilija, pelipaikaltaan maalivahti. Hän oli mukana voittamassa neljää naisten MM-hopeamitalia Yhdysvaltain maajoukkuelle..

Whitten pelasi New Hampshiren yliopiston naisten joukkueessa vuosina 1989–1993. Yliopistouransa jälkeen hän pääsi pelaamaan miesten sarjoihin ja pelasi kaudella 1993–1994 sekä CHL:n Dallas Freezen että ECHL:n Toledo Stormin joukkueissa neljä peliä kummassakin. CHL:ssa hänen maalikeskiarvonsa oli 4.85 ja ECHL:ssa heikko 8.01
Kaudella 1994–1995 Whitten pelasi yhdessä ottelussa Colonial Hockey Leaguen Utica Blizzardin maalilla sekä yhdysvaltain maajoukkueessa. Kaudella 1995–1996 Whitten pääsi pelaamaan niin ikään Colonial Hockey Leaguessa Muskegon Furyn ja Flint Generalsin joukkueissa neljä ottelua kummassakin.

Whitten pelasi urallaan seitsemät naisten MM-kisat vuosina 1992–1999. Väliin jäi ainoastaan vuoden 1998 kisat. Tänä aikana Yhdysvallat voitti neljä hopeamitalia. Vuosina 1993, 1995 ja 1996 Whittenin rooli oli olla joukkueen varamaalivahtina eikä hän päässyt pelaamaan turnauksissa yhtäkään ottelua. Vuoden 1994 kisoissa Whitten valittiin turnauksen parhaaksi maalivahdiksi.

Pelaajauran jälkeen Whitten toimi New Hampshiren yliopiston naisten joukkueen apuvalmentajana vuosina 2000–2010. Sen ohessa vuonna 2007 hän toimi apuvalmentajana ja maalivahtivalmentajana USA:n naisten maajoukkueessa ja 2008 USA:n alle 18-vuotiaiden tyttöjen maajoukkueen apuvalmentajana.

Kausilla 2010–2011 Whitten toimi naisten CWHL-liigassa pelanneen Boston Bladesin joukkueen päävalmentajana ja seuraavana vuonna joukkueen konsulttina. Siinä ohessa hän toimi 2012 Kiinan U18 tyttömaajoukukeen konsulttina.

Kaudella 2012–2013 Whitten toimi Uuden Englannin yliopiston naisjoukkueen päävalmentajana ja Japanin U18 tyttömaajoukkueen konsulttina. Vuodesta 2015 alkaen Whitten on toiminut Merrimack Collegen naisjoukkueen päävalmentajana.

Lähteet
-------

1. 1 2
**Raittiuspoliisit** (ruots. *nykterhetspolis*) olivat 1920–1930-luvulla Suomen kunnissa toimihenkilöitä, jotka valvoivat väkijuomalain noudattamista.

Säännökset
----------

Kieltolain aikainen raittiuden valvojan virkamerkki.
Raittiuspoliisin tehtävänä oli vuoden 1928 päätöksen ja 1932 asetuksen mukaisesti raittiuslautakunnan antamien ohjeiden mukaan, yhteistoiminnassa paikkakunnan poliisiviranomaisten kanssa, valvoa väkijuomista annetun lain ja sen nojalla annettujen säännösten noudattamista sekä tarpeen vaatiessa toimittaa etsintöjä.

Raittiuspoliisien tuli olla hyvämaineisia, elämässään nuhteettomiksi ja raittiiksi tunnettuja henkilöitä.

### Etsintäoikeuden myöntäminen

Raittiuspoliisin oikeuden toimittaa väkijuomalaissa mainittuja etsintöjä myönsi maaherra määräajaksi, enintään kahdeksi vuodeksi kerrallaan. Tällaista oikeutta ei voitu kenellekään myöntää ilman hänen omaa suostumustaan.

Raittiuslautakunnan, joka teki esityksen etsintäoikeuden myöntämisestä, tuli hankkia ja esitykseen liittää raittiuspoliisiksi ehdotetun henkilön papintodistus tai muu henkilötodistus sekä selvitys siitä, että hän täyttää vaaditut kelpoisuusehdot ja on muutenkin tehtävään sopiva. Kun maaherra oli myöntänyt etsintäoikeuden, hänen oli annettava siitä todistus raittiuspoliisille sekä tieto asianomaiselle raittiuslautakunnalle ja poliisiviranomaisille. Valtuutenaan raittiuspoliisilla oli maaherran antama todistus, joka oli tarvittaessa esitettävä.

### Raittiuspoliisin palkkio

Raittiuspoliisit saivat toimestaan palkkiota valtuuston päätöksen mukaan. Valtuustolla oli myös valta harkita, maksettiinko raittiuspoliiseille korvauksia matkakustannuksta.

### Raittiuspoliisin erottaminen

Jos raittiuspoliisi käytti väärin etsintäoikeuttaan tai osoittautui sopimattomaksi toimeensa, maaherran oli peruutettava hänelle myönnetty etsintäoikeus. Tästä maaherran päätöksestä oli ilmoitettava viipymättä raittiuslautakunnalle ja poliisiviranomaisille. Päätös pantiin täytäntöön muutoksenhaun estämättä, ellei maaherra ollut toisin määrännyt.

Lähteet
-------

### Kirjallisuus

1. 1 2 3 4  Hakkila, Esko (toim.): "Raittiuspoliisi", *Lakiasiain käsikirja*, s. 900–901. Porvoo: Werner Söderström Oy, 1938.

### Lakiviitteet

1. ↑  Asetus raittiuslautakunnista ja raittiuspoliiseista (110/1932).
2. ↑  Laki väkijuomista 9.2.1932/45.

Aiheesta muualla
----------------

* Valtioneuvoston päätös raittiuslautakunnista ja raittiuspoliiseista (208/1928).
Kore Yamazaki on japanilainen mangaka ja hänet tunnetaan parhaiten Velhon morsian -sarjastaan. Velhon morsiamesta tehtiin anime 2017, mihin hän oli erittäin tyytyväinen ja piti erityisesti sarjan väreistä. Animen tekoon Yamazaki osallistui kertomalla hahmoista taustatietoja ja kertomalla, miltä hahmojen äänet hänestä kuulostivat. Yamazaki oli Animeconin kunniavieras 2018. Hän oli käynyt Suomessa jo kahdesti aiemminkin ja hän sanoo rakastavansa Suomea. Velhon Morsiammessa esiintyy suomalaistaustainen hahmo, Lindel.

Velhon morsian teki Yamazakista nopeasti tunnetun niin Japanissa kuin maailmalla. Japanissa sarjaa on myyty noin 5 miljoonaa kappaletta (2018). Yamazaki on kertonut, että hän ei luo tarinoita tyhjästä, vaan tarkkailee, katselee ja lukee ympäristöään ja tuo sen sitten lukijan katsottavaksi.

Elämä ja ura
------------

Kore Yamazaki syntyi ja kasvoi maaseutukaupungissa Hokkaidōlla, jossa sää on paljon kylmempi kuin muualla Japanissa. Yamazakilla on kaksi vanhempaa sisarusta, jotka piirsivät paljon ja Yamazaki otti heistä mallia. Kouluiässä sisarusten into piirtämiseen laantui, mutta Yamazaki jatkoi piirtämistä ja tarinoiden kirjoittamista. Hän alkoi tehdä sarjakuvia seitsemänvuotiaana ja tarinoita 10-vuotiaana vanhempien kannustaessa häntä. Lukiossa Yamazaki luopio kirjoittamisesta ja keskittyi sarjakuvien tekemiseen.

Yamazaki pitää luonnosta ja Suomessa vieraillessaan vaelteli Lapin metsissä neljä päivää. Hän on käynyt myös Helsingin silakkamarkkinoilla. Yamazaki on tutkinut paljon Suomen mytologiaa ja lukenut esimerkiksi Kalevalan sekä myöskin venäläisiä kansantarinoita ja karhumyyttejä. Koska materiaalia ei löydy japaniksi, hän etsii sitä englanniksi netistä.

Yamazaki löytää paljon yhtäläisyyksiä Suomen ja kotinsa Hokkaidōn väliltä. Kummankin talvet ovat lumiset ja kylmät sekä kummassakin ruokien perusruoka-aineena on peruna ja kala. Karoliina Korhosen Suomalaisten painajaisia -kirjasta Yamazaki löysi paljon yhteläisyyksiä japanilaisiin. Suomesta mangaka on jäänyt kaipaamaan karjalanpiirakoita, poronlihaa ja puolukoita, joita ei saa Japanista.

Yamazaki pitää kokkaamisesta. Vuonna 2018 hän suunnitteli sarjaa, jonka tapahtumapaikkana voisi olla Suomi.

Sarjoja
-------

* Futari no Renai Shoka (ふたりの恋愛書架) (2012–2013)
* Velhon Morsian (魔法使いの嫁, Mahō Tsukai no Yome tai The Ancient Magus Bride) (2013, sarja jatkuu yhä)
* Frau Faust (フラウ・ファウスト, Furau Fausuto) (2014–2017)

Lähteet
-------

1. ↑
2. 1 2
3. ↑

Aiheesta muualla
----------------

Kore Yamazakin Twitter
Kore Yamazakin blogi
**Sattuma korjaa satoa** (*Random Harvest*) on Mervyn LeRoyn ohjaama yhdysvaltalainen elokuva vuodelta 1942. *Sattuma korjaa satoa* oli Oscar-ehdokkaana seitsemässä eri kategoriassa, mutta jäi ilman palkintoja.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Elokuvan päähenkilönä on lontoolaisessa parantolassa toipuva "John Smith" (Ronald Colman), joka sotapsykoosin seurauksena on menettänyt muistinsa. John poistuu sairaalasta ja tutustuu Paulaan (Greer Garson), johon hän rakastuu ja pari päätyy naimisiin. Kolme vuotta myöhemmin John joutuu auton yliajamaksi, ja iskun seurauksena hän muistaa oikean henkilöllisyytensä Charles Rainierina, mutta samalla hän on unohtanut kaiken välillä tapahtuneen, mukaan lukien avioliittonsa. Paula ei kerro avioliitosta Charlesille, koska psykiatrin (Philip Dorn) mukaan se saattaisi järkyttää häntä. Sen sijaan hän hankkii itselleen työpaikan Charlesin sihteerinä tämän perheyrityksessä. 

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Ronald Colman  | … |  Charles Rainier/John "Smithy" Smith
  |
|  Greer Garson  | … |  Paula
  |
|  Philip Dorn  | … |  tohtori Jonathan Benet
  |
|  Susan Peters  | … |  Kitty
  |
|  Henry Travers  | … |  Dr. Sims 
  |

Lähteet
-------

1. ↑  Erickson, Hal: Randon Harvest AllMovie. Viitattu 29.12.2010. (englanniksi)

Aiheesta muualla
----------------

* Kuvia tai muita tiedostoja aiheesta **Sattuma korjaa satoa** Wikimedia Commonsissa
**Palaeodictyoptera** on kivihiilikaudelta permikaudelle elänyt esihistoriallinen hyönteislahko. Ne kuuluvat fossiiliaineistossa varhaisimpiin siivekkäisiin hyönteisiin.

Piirteitä
---------

Palaeodictyoptera-lahkon lajit muistuttavat etäisesti nykyisiä sudenkorentoja. Etu- ja takasiivet ovat selkeästi kuvioidut, kuvioiden erottuessa jopa fossiloituneissa yksilöissä. Siipisuonitus on ryhmälle tunnusomainen, hyvin alkeellinen ja poikkisuonia on erittäin runsaasti. Etusiivet ovat pitkänomaiset ja takasiivet kolmiomaiset. Erikoisena ja tunnusomaisena piirteenä keskiruumiin ensimmäiseen jaokkeeseen (*prothorax*) liittyvät selvästi siipimäiset ulokkeet (*archedictyon*), joiden vuoksi siipiä näyttäisi olevan kolme paria, joskin etummainen pari on selvästi oikeita siipiä pienempi. Lajien koko vaihtelee keskikokoisesta hyvin suureen ja kookkaimpien lajien siipiväli on ollut 550 mm. Takaruumiin kärjen perälisäkkeet ovat erittäin pitkät, noin kaksi kertaa takaruumiin pituiset. Erikoiset, nokkaa muistuttavat suuosat, ovat imevät ja samanlainen suuosien rakenne tunnetaan ainoastaan esihistoriallisesta ylälahkosta Palaeodictyopteroida, johon myös tämä ryhmä kuuluu.

Euroopasta, Aasiasta ja Pohjois-Amerikasta löytyneistä fossiileista on voitu määrittää useita satoja eri lajeja.

Lähteet
-------

1. 1 2 3  Penney D. & Jepson J. E.: *Fossil Insects: An introduction to palaeoentomology*, s. 101-102. Siri Scientific Press, 2014. ISBN 978-0957453067.
2. ↑  Tree of Life Web Project. 2002. Paleodictyopteroidea. Version 01 January 2002 (temporary).  in The Tree of Life Web Project,
3. ↑  Palaeodictyopteroida: Palaeodictyoptera *Palaeos*.  (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q136109
* Wikispecies: Palaeodictyoptera
* CoL: 3QW
* EoL: 4219137
* Fossilworks: 125754
* GBIF: 9713210
* IRMNG: 11724

 |

 |
Jarmo Papinniemi Helsingin kirjamessuilla 2011.
**Jarmo Juhani Papinniemi** (8. tammikuuta 1968 Imatra – 2. lokakuuta 2012 Helsinki) oli suomalainen kirjallisuuskriitikko ja kulttuuritoimittaja. Hän oli kirjallisuuslehti *Parnasson* päätoimittaja 2005–2012 ja sitä ennen Yleisradion TV-uutisten toimittaja ja kulttuuritoimittaja 1998–2005.

Elämä ja ura
------------

Papinniemi valmistui filosofian maisteriksi Helsingin yliopistosta 1995. Hän toimi vuodesta 1989 muun muassa *Etelä-Saimaan*, *Uuden Suomen* ja *Demarin* kirjallisuusarvostelijana.

Vuonna 1999 Papinniemi toimitti yhdessä Seppo Puttosen kanssa Yleisradiolle sataosaisen kirjallisuussarjan *Tuhat vuotta – sata kirjaa*. He tekivät myös pienoisesseistä koostuvan kirjan *Sata kirjaa* (Atena, 2003). Yhdessä Kaisa Neimalan kanssa Papinniemi julkaisi kirjallisuutta esittelevät teokset *Lukukirja: Kirja kirjoista* (Otava, 2008) ja *Aloittamisen taito* (Avain, 2010). Vuonna 2011 ilmestyi Ilkka Kuusiston muistelmateos *Sävelten siivilä*, jonka Papinniemi kirjoitti yhdessä säveltäjä Kuusiston kanssa.

Papinniemi käsikirjoitti ja ohjasi pitkät televisiodokumentit *Mikko Franck, matkalla* (1998) ja *Suuri suomalainen: Aleksis Kivi* (2004).

Papinniemi osallistui muun muassa Finlandia-, Runeberg- ja Eino Leinon palkintojen lautakuntiin. Kesällä 2007, 2009 ja 2011 hän toimi Lahden kansainvälisen kirjailijakokouksen puheenjohtajana yhdessä kääntäjä, kirjailija Virpi Hämeen-Anttilan kanssa.

Papinniemi oli naimisissa pianisti Tuula Hällströmin kanssa. Papinniemi kuoli lokakuussa 2012 sairauskohtaukseen.

Palkinnot
---------

* WSOY:n kirjallisuussäätiön tunnustuspalkinto 2011

Lähteet
-------

1. 1 2  Majander, Antti: Muistot: Jarmo Papinniemi *HS.fi*.  5.10.2012. Viitattu 2.7.2022.
2. 1 2  Ahola, Suvi: Parnasson päätoimittaja Jarmo Papinniemi on kuollut *HS.fi*.  3.10.2012. Viitattu 2.7.2022.
3. ↑  WSOY:n kirjallisuussäätiö palkitsi Mirkka Rekolan *YLE Uutiset*.  2.10.2011. Viitattu 2.10.2011.

Aiheesta muualla
----------------

* Kuvia tai muita tiedostoja aiheesta **Jarmo Papinniemi** Wikimedia Commonsissa

* Hyvän lukemisen ja hyvän kirjoittamisen puolesta - Jarmo Papinniemi 1968-2012 Suomen Kuvalehti.
* Matka suomalaiseen nykykirjallisuuteen Papinniemen puheenvuoro Fiktiopäivässä 16.4.2010, Kirjastokaista-video
* Esittelyssä Kaisa Neimalan ja Jarmo Papinniemen Aloittamisen taito -teos, Kirjastokaista-video
* Yle Elävä arkisto: Jarmo Papinniemen dokumentti *Mikko Franck, matkalla* (1999)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |
**Palaifarsalos** (m.kreik. Παλαιφάρσαλος, lat. *Palaepharsalus*) oli antiikin aikainen kaupunki Thessaliassa Kreikassa. Sen sijaintia ei tunneta varmuudella, mutta se sijoitetaan nykyisin yleensä lähelle nykyisiä Fársalan kunnan Xyládesin ja Neráidan kyliä.

Palaifarsalos on nimensä "Vanha Farsalos" perusteella ollut Farsaloksen kaupungin varhaisempi paikka, tai ainakin kaupungin nimi siirtyi jossakin välissä uudelle asutukselle, joka sijaitsi nykyisen Fársalan kaupungin paikalla. Vanhaa asutusta ei kuitenkaan ilmeisesti hylätty kokonaan kaupungin siirryttyä myöhemmälle paikalleen, sillä se esiintyy historiassa myöhemminkin.

Makedonian Filippos V tuhosi Palaifarsaloksen vuonna 198 eaa. Vuonna 48 eaa. käyty Farsaloksen taistelu on sijoitettu nimestään huolimatta usein Palaifarsaloksen lähelle. Ensimmäisenä tämä mainitaan antiikin lähteistä teoksessa *De bello Alexandrino* (Aleksandrian sodasta). Näkemys on kuitenkin myös kyseenalaistettu.

Palaifarsaloksen ehdotettu paikka Xyládesissa on kukkula, joka sijaitsee Enipeus-joen (nyk. Enipéas) varrella noin 12 kilometriä antiikin Farsaloksesta itään. Palaifarsaloksen vaihtoehtoisia sijaintipaikkoja Xyládesin ohella ovat Chtoúri lähellä Polynériä noin 11 kilometriä Farsaloksesta luoteeseen, Kríni lähellä samannimistä kylää noin kymmenen kilometriä Farsaloksesta pohjoiseen sekä Ampeleían kylän lähistö. Chtoúri esitetään usein kuitenkin myös Euhydrionin kaupungin paikaksi. Aiemmin on ehdotettu, että Palaifarsalos olisi voinut viitata yksinkertaisesti Farsaloksen akropoliihin sen jälkeen, kun se oli myöhempinä aikoina jäänyt asumattomaksi.

Lähteet
-------

1. ↑  Palaipharsalos *Pleiades*. Viitattu 4.10.2021.
2. 1 2 3 4 5 6 7 8  Palaipharsalos (Thessaly) 5 Xylades - Παλαιφάρσαλος *ToposText*. Viitattu 4.10.2021.
3. 1 2  Wagman, Robert S.: *The Cave of the Nymphs at Pharsalus: Studies on a Thessalian Country Shrine*, s. 10. Brill Studies in Greek and Roman Epigraphy. Brill, 2015. ISBN 9789004297623. Teoksen verkkoversio.
4. ↑  "55 D2 Palaipharsalos", *Barrington Atlas of the Greek and Roman World*. Princeton University Press, 2000. ISBN 978-0691031699.
5. ↑  Livius: *Rooman synty* 32.13.9.
6. ↑  *Aleksandrian sodasta* (*De bello Alexandrino*) 48.1; Frontinus: *Strategemata* 2.3.22; Eutropius, 20; Orosius, 6.15.27.
7. 1 2  Butera, C. Jacob & Sears, Matthew A.: *Battles and Battlefields of Ancient Greece: A Guide to Their History, Topography and Archaeology*, s. 330–333. Pen and Sword, 2019. ISBN 9781473889996. Teoksen verkkoversio.
8. 1 2 3  Morgan, John D.: Palaepharsalus-The Battle and the Town.  *American Journal of Archaeology*, Jan. 1983, 87. vsk, nro 1, s. 23–54. Artikkelin verkkoversio.
9. ↑  Chtoúrin arkeologisen kohteen sijainti: 39°21′46″N, 22°16′59″E.
10. ↑  Krínin arkeologisen kohteen sijainti: 39°22′42″N, 22°19′29″E.
11. ↑  Driskole *Pleiades*. Viitattu 1.11.2021.
12. ↑  Euhydrion *Pleiades*. Viitattu 1.11.2021.
13. ↑  Smith, William: "Pharsalus", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.
**Ilona Breģe** (s. 20. toukokuuta 1959 Riika) on latvialainen säveltäjä, pianisti ja musikologi.

Breģe on kuoronjohtaja Valdis Breģisin tytär. Hän valmistui Latvian Jāzeps Vītols -musiikkiakatemiasta Ella Strazdinan piano-oppilaana vuonna 1983 ja Pauls Dambisin sävellysoppilaana vuonna 1986. Vuosina 1983–1992 Breģe toimi Latvian kansallisen sinfoniaorkesterin pianosolistina. Hän sai vuonna 1980 Latvian tasavallan nuorten pianistien kilpailun palkinnon. 125. vuosittaisessa Jāzeps Vītols -kamarimusiikkikilpailussa vuonna 1988 hänet palkittiin teoksistaan *Muzikālas anekdotes pēc latviešu folkloras motīviem* (jousikvartetille) ja *Basām kājām dvēselīte...* (viululle ja lyömäsoittimille). Vuonna 1997 Breģe sai Dziesmuvara-kuorolaulukilpailussa palkinnon sovituksestaan kansanlaulusta *Velc, pelīte, saldu miegu*. Vuonna 2008 hän pääsi finaaliin latvialaisessa oopperakilpailussa, ja vuonna 2009 hänelle myönnettiin Latvian suuri musiikkipalkinto.

Breģe pääsi taiteiden tohtoriksi väitöskirjallaan *Rīgas Pilsētas teātris 1782–1863*, jonka pohjalta hän julkaisi kirjan *Teātris senajā Rīgā*. Hän on toiminut Latvian tiedeakatemian tutkijana sen kirjallisuuden, kansanperinteen ja taiteen jaoksessa (1992–1998) ja Latvian kansallisen sinfoniaorkesterin päämanagerina (1997–2006). Hän perusti kansainvälisen Sinfonia Baltica -säveltäjäkilpailun.

Lähteet
-------

1. 1 2  Ilona Brege Requiem Survey
2. 1 2  Ilona Brege Musica Baltica


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Tšekki
* Puola

 |
|  |
| Muut | 
* Europeana

 |

 |
**Jarmo Punkkinen** (s. 19. maaliskuuta 1951 Valkeala) on suomalainen hiihtovalmentaja. Hän on koulutukseltaan liikuntakasvatuksen kandidaatti. Punkkinen toimii ampumahiihtäjien Kaisa Mäkäräisen ja Olli Hiidensalon hiihtovalmentajana.

Punkkinen kilpaili aikoinaan suunnistuksessa (10. sija Jukolan viestissä 1974, Kouvolan Rasti) ja hiihdossa. Hän on toiminut Suomen Ampumahiihtoliiton huippu-urheiluvaliokunnan puheenjohtajana ja Yleisradion hiihto- ja ampumahiihtoasiantuntijana. 

Punkkinen oli Italian hiihtäjien päävalmentaja vuosina 1984–1990 ja toimi samanaikaisesti hiihtäjä Manuela Di Centan henkilökohtaisena valmentajana vuodet 1987–1991. Sinä aikana Punkkinen sai lempinimen Italian hiihtomaineen kummisetä. Hän oli Ruotsin naisten joukkueen valmentajana 1992–1994. Hän valmensi myös Slovenian maajoukkuetta 1999–2001. Hän on toiminut myös Suomen hiihtoliiton nuorisovalmentajana 1979–1982. Punkkinen oli ampumahiihdon lajipäällikkönä vuosina 2005–2007.

Italian poliisin suorittamissa kuulusteluissa hiihtäjät Antonio Confortola, Albert Walder ja Giulio Capitanio sanoivat käyttäneensä veritankkausta maajoukkuevalmentajan johdolla Punkkisen aikana. Silvano Barco kertoi, että Punkkinen suositteli hänelle veritankkausta.

Lähteet
-------

* Kari-Pekka Kyrön haastattelu City-lehdessä 8/2001

### Viitteet

1. ↑  Olympiavoittaja: Opastin Juha Mietoa dopingin käytössä *HS.fi*.  24.9.2012. Viitattu 11.3.2015.
2. ↑  Punkkinen korjaa Kyrön sanomisia *Yle Urheilu*.  3.1.2009. Viitattu 11.3.2015.
3. ↑  Krapu, Marko: Hiihtovalmentaja kiistää dokumenttielokuvan väitteet dopingista *Yle Urheilu*.  24.9.2012. Viitattu 11.3.2015.
**Young Money Entertainment** on yhdysvaltalainen levy-yhtiö, jonka perusti Lil Wayne. Yhtiö on ollut Cash Money Recordsin merkki, ja jaettu Universal Recordsille.

Historia
--------

Lokakuussa 2007 Lil Wayne sanoi haastattelussa, että hän on luopunut puheenjohtajuudesta ja hänen tilalleen tulee Cortez Bryant. Myöhemmin puheenjohtajaksi valittiin Mack Caine. Räppäri Drake liittyi Young Moneyn ja Cash Money Recordsin yhteisyritykseen. 6. maaliskuuta 2010 Lil Wayne ilmoitti että räppäri Cory Gunz on uusin liittynyt artisti. Mainostaakseen heidän yhteistyö-albumiaan, Young Money lähti kiertueelle 21. joulukuuta 2009. Levy-yhtiö on julkaissut neljä #1 albumia. Ne ovat Lil Waynen *Tha Carter III* ja *I Am Not a Human Being*, *Draken Thank Me Later* ja Nicki Minajin *Pink Friday*. Heillä on ollut kolme levyä parhaiten myynneiden levyjen top 3 -listalla 2010, järjestyksessä; Draken *Thank Me Later*, Lil Waynen *Rebirth* ja *I Am Not A Human Being*. Vuonna 2011 Rap-Artisti T-Pain ilmoitti olevansa halukas liittymään Young Moneyn levy-yhtiöön.

Artistit
--------

### Nykyiset artistit

* Lil Wayne
* Drake
* Mack Maine
* Tyga
* Pj Morton
* Lil Twist
* Shanell
* Cory Gunz
* Christina Milian
* Flow
* Gouda Gouda
* Jae Millz
* Lil Chuckee
* Nicki Minaj
* Short Dawg
* T-Streets
* Torion

### Entiset artistit

* Curren$y
* Boo
* Kidd Kidd
* Omarion
* T-Pain

Diskografia
-----------

### Albumit

* *We Are Young Money* (2009)
* *YMCMB* (tulossa)

### Singlet

* *Every Girl* (2009)
* *BedRock* (2009) – mukana Lloyd
* *Roger That* (2010)

### Muut kappaleet

* Steady Mobbin (2009)

### Levy-yhtiön julkaisemat albumit

* Lil Wayne – *Tha Carter IV* (2012)
* Lil Wayne – *Tha Carter III* (2008)
* Tyga – *No Indroduction* (2008)
* Drake – *So Far Gone* (2009)
* Lil Wayne – *Rebirth* (2010)
* Lil Wayne – *I Am Not A Human Being* (2010)
* Drake – *Thank Me Later* (2010)
* Nicki Minaj – *Pink Friday* (2010)
* Lil Wayne – *Tha Carter IV* (2011)
* Rasha – First Studio Album (TBA)
**Rakas sydän** (*Le Souffle au cœur*) on ranskalainen elokuva vuodelta 1971. Louis Mallen käsikirjoittama ja ohjaama komedia kertoo 14-vuotiaan pojan kasvusta 1950-luvun Dijonissa.

Juoni
-----

Elokuva kertoo murrosikäisen Laurent-pojan elämästä vapaamielisessä lääkäriperheessä ranskalaisessa Dijonin kaupungissa vuonna 1954. Etäisen gynekologi-isän ja tätä 15 vuotta nuoremman italialaisäidin (Lea Massari) poika käy koulua vanhempien veljiensä kanssa. Nuori äiti vaikuttaa pikemminkin poikien ystävältä kuin äidiltä, ja perheen arkipäivästä huolehtii jämäkkä taloudenhoitaja. Kun pojan sydämessä todetaan sivuääniä, hän lähtee äitinsä kanssa kesäksi parantolaan, jossa äiti voi samalla tavata ei niin kovin salaista rakastajaansa. Lopulta tapahtumat etenevät lämpimästi esitettyyn insestiseen seksikohtaukseen äidin ja pojan välillä. Komediallisen kevyesti käsitellään muitakin nykyisin vaikeina pidettyjä nuoruusiän aiheita, kuten bordellivierailua, alkoholi- ja tupakkakokeiluja sekä poikaa lähentelevää pappia.

Elokuvan musiikkina käytetään muun muassa Charlie Parkerin ja Sidney Bechet’n jazzmusiikkia.

Vuonna 1972 *Rakas sydän* oli ehdolla parhaan alkuperäiskäsikirjoituksen Oscar-palkinnon saajaksi.

*The New York Timesin* kriitikot valitsivat *Rakkaan sydämen* vuonna 2004 yhdeksi kaikkien aikojen tuhannesta parhaasta elokuvasta maailmassa.

Lähteet
-------

1. ↑  Murmur of the Heart 1971, Roger Ebert. Viitattu 3.3.2014.
2. ↑  Malle ajaa päähenkilönsä niihin samoihin pelottaviin ensitilanteisiin, jotka jokainen nuori joutuu kohtaamaan, Leffatykki.com. Viitattu 3.3.2014.
3. ↑  The Best 1,000 Movies Ever Made, *The New York Times*. Perustuu teokseen *The New York Times Guide to the Best 1,000 Movies Ever Made*, St. Martin's Griffin 2004. Viitattu 5.7.2016.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Murmur of the Heart
Kappaleen nuottijulkaisun ensimmäinen sivu.
**Camptown Races** on yhdysvaltalaisen Stephen Fosterin laulu 1800-luvun puolestavälistä. Alun perin laukkakilpailuista kertovasta laulusta on tehty eri kielillä monia muunnelmia, suomeksi muun muassa Martti Jäppilän uskomattomilla merimiesjutuilla sanoittama "Intian kuu" (jossa on säkeistössä eri melodia) sekä Saukin ja Oravien "Pikkuoravien kolmiottelu". Alkuperäistä tekstiä ainakin aihepiirin puolesta noudattavan suomennoksen "Kilpa-ajoissa" on tehnyt Kullervo. Peter Kolja on tekstittänyt sävelmän nimellä "Doo daa" Smurffien CD-levylle *Vuosituhannen bileet Vol 6*..

Alkuperäiset sanat
------------------

Lähde: Wikisource

1.  
Camptown ladies sing dis song, Doo-dah! doo-dah!  
Camptown race-track five miles long, Oh, doo-dah day!  
I come down dah wid my hat caved in, Doo-dah! doo-dah!  
I go back home wid a pocket full of tin, Oh, doo-dah day!

Kertosäe:
*Gwine to run all night!*  
*Gwine to run all day!*  
*I'll bet my money on de bob-tail nag,*  
*Somebody bet on de bay.*

2.  
De long tail filly and de big black hoss, Doo-dah! doo-dah!  
Dey fly de track and dey both cut across, Oh, doo-dah-day!  
De blind hoss sticken in a big mud hole, Doo-dah! doo-dah!  
Can't touch bottom wid a ten foot pole, Oh, doo-dah-day!

Kertosäe:
*Gwine to run all night!...*

3.  
Old muley cow come on to de track, Doo-dah! doo-dah!  
De bob-tail fling her ober his back, Oh, doo-dah-day!  
Den fly along like a rail-road car, Doo-dah! doo-dah!  
Runnin' a race wid a shootin' star, Oh, doo-dah-day!

Kertosäe:
*Gwine to run all night!...*

4.  
See dem flyin' on a ten mile heat, Doo-dah doo-dah!  
Round de race track, den repeat, Oh, doo-dah-day!  
I win my money on de bob-tail nag, Doo-dah! doo-dah!  
I keep my money in an old tow-bag, Oh, doo-dah-day!

Kertosäe:
*Gwine to run all night!...*

Lähteet
-------

1. ↑  Fono Äänitetietokanta *fono.fi*. Viitattu 1.5.2020.
2. ↑  "Intian kuu", *Suuri toivelaulukirja 7*, s. 134. Toim. Aapeli Vuoristo, 18. painos. F-kustannus, 2005. ISBN 952-461-082-5.
3. ↑  Hakutulos kappaleelle Intian kuu *Äänitearkisto*.  Arkistoitu 28.6.2018. Viitattu 3.6.2018.
4. ↑  Hakutulos kappaleelle Camptown Races *Äänitearkisto*.  Arkistoitu 28.6.2018. Viitattu 3.6.2018.
5. ↑  Hakutulos kappaleelle Doo daa *Äänitearkisto*.  Arkistoitu 28.6.2018. Viitattu 3.6.2018.
*Kaskisten Lehden* ensimmäisen varsinaisen numeron etusivu.
**Etelä-Pohjanmaa** (vuoteen 1906 saakka **Kaskisten Lehti**) oli Kristiinankaupungissa vuosina 1903–1912 ilmestynyt sanomalehti.

*Työmiehen* ja *Suupohjan Kaiun* toimittajana työskennelleen Vihtori Niemen perustama *Kaskisten Lehti* oli linjaltaan suomenmielinen ja poliittisesti radikaali. *Etelä-Pohjanmaaksi* muutettuna se ilmoittautui vuonna 1907 vanhasuomalaisten äänenkannattajaksi. Niemen kuoltua lehti jäi hänen leskelleen, joka julkaisi sitä keskeytyksin kuolemaansa saakka.

Lehti ilmestyi vuodesta 1903 lähtien kahdesti viikossa, vuodesta 1910 kolmesti tai kahdesti ja loppuvaiheessa vuonna 1912 kerran viikossa. Sen päätoimittajina työskentelivät Vihtori Niemi (1904–1910), Vihtori Kaari (vastaava toimittaja 1904–1906), Ernst Hentunen (vastaava toimittaja 1910) ja Mimmi Niemi (1910–1912).

Lähteet
-------

1. 1 2 3  *Suomen lehdistön historia 5: Hakuteos Aamulehti – Kotka Nyheter*, s. 60. Kuopio: Kustannuskiila Oy, 1988. ISBN 951-657-239-1.

Aiheesta muualla
----------------

* *Kaskisten Lehti* digitoituna kansalliskirjastossa
* *Etelä-Pohjanmaa* digitoituna kansalliskirjastossa
**Tatu Väätäinen** (ven. Тату Ларсович Вятяйнен, *Tatu Larsovitš Väätäinen*; 28. helmikuuta 1898 Juankoski – 11. lokakuuta 1938 Petroskoin lähellä) oli suomalainen kommunisti ja neuvostoliitonsuomalainen kirjailija.

Väätäinen liittyi vallankumousliikkeeseen vuonna 1917. Hän kirjoitti 1920-luvulla runoja muun muassa *Nuori työläinen* ja *Liekki* -lehtiin. Vuosina 1925, 1926 ja 1929 hän oli pidätettynä osallisuudesta Sosialistisen nuorisoliiton toimintaan. Väätäinen kuului 1920-luvun lopussa myös Suomen kommunistisen nuorisoliiton keskuskomiteaan.

Väätäinen saapui Neuvostoliittoon vuonna 1934 Ruotsin konsulaatin myöntämällä viisumilla. Hän työskenteli Petroskoissa *Punainen Karjala* -lehden toimituksessa ja Kustannusliike Kirjassa. Väätäisen runoja julkaistiin Neuvostoliiton suomenkielisissä sanoma- ja aikakauslehdissä. Vuonna 1937 hän käänsi suomeksi Aleksandr Puškinin teoksia.

Vuoden 1937 lopussa Väätäinen teki virheen runon "Suuri Stalinilainen laki" kääntämisessä, minkä takia koko "Punainen Karjala" -lehden numero 254 painos tuhottiin ja painettiin uudelleen. Väätäinen pidätettiin 2. kesäkuuta 1938, tuomittiin kuolemaan syytettynä vastavallankumouksellisesta nationalistisesta toiminnasta ja ammuttiin. Hänet rehabilitoitiin vuonna 1955.

Teoksia
-------

* *Runoja*. Teoksessa *Rakettu on raudalla, tulesta on tuotu: Neuvosto-Karjalan suomenkielistä runoutta vuosilta 1917–1940*. Petroskoi: Karjala, 1976, s. 327–331.
* *Kovassa kivessä leipä: Runo*. Teoksessa *Rohkeesti, hehkuvin rinnoin: Suomen luokkasodan veteraanit muistelevat*. Petroskoi: Karjala, 1978, s. 258–259.
* *Seppä; Vainon aikana: Runoja*. Teoksessa *Käy eespäin: Valikoima suomalaista työväenrunoutta*. Helsinki: Tammi, 1978, s. 188–190.

Lähteet
-------

WikiaineistoWikiaineisto
Wikiaineistoon on tallennettu tekstiä aiheesta: 
***Tatu Väätäinen*** 

* Djužev, Ju.I.: *Pisateli Karelii: biobibliografitšeski slovar*, s. 141. Petrozavodsk: Ostrova, 2006. ISBN 5-98686-006-3.
* *Natsionalnyje pisateli Karelii: finskaja emigratsija i polititšeskije repressii 1930-h godov: biobibliografitšeski ukazatel = Karjalan kansalliset kirjailijat: suomalaisten maastamuutto ja 1930-luvun poliittiset rangaistustoimet: biobibliografiahakemisto*, s. 30–32. Petrozavodsk: , 2005. ISBN 5-7378-0074-1.
* Vätäinen Tatu Larsovits *ru.openlist.wiki*.  (venäjäksi)

### Viitteet

1. ↑  Nestori Parkkari: *Nuoret taistelun tiellä. Suomen vallankumouksellinen nuorisoliike 1900–1944*, s. 193–194. Helsinki: Kansankulttuuri, 1970.
2. ↑  Lost in translation *tstalin.blogspot.com*.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |
**Pius VIII** (syntymänimeltään **Francesco Saverio Castiglioni**; 20. marraskuuta 1761 Cingoli – 1. joulukuuta 1830) toimi paavina vuosina 1829–1830.

Castiglionista tuli Montalton piispa vuonna 1800. Ranskan vallattua alueen Napoleonille Castiglioni kieltäytyi vannomasta uskollisuutta Napoleonille ja joutui vankilaan. Napoleonin Ranskan kukistuttua Castiglionista tuli kardinaali vuonna 1816.

Paaviksi Castiglioni valittiin 31. maaliskuuta 1829. Pius VIII:n terveys oli heikko jo paaviksi valinnan aikana, ja hänen paaviutensa kestikin vain 20 kuukautta. Pius VIII:n heikosta terveydestä huolimatta on esitetty salaliittoteorioita, joiden mukaan hänet olisi myrkytetty. Nämä teoriat perustuvat paavin hovissa vaikuttaneen prinssi Agostino Chigin tekemään paavin ruumiinavausta koskevaan päiväkirjamerkintään, jossa hän toteaa, että paavin sisäelimet olivat hyväkuntoiset.*lähde?*

Lähteet
-------

1. ↑  Pio VIII Santi Beati (italiaksi)
2. ↑  "Pius VIII. Encyclopædia Britannica. 31.5.2009

Aiheesta muualla
----------------

* Kuvia tai muita tiedostoja aiheesta **Pius VIII** Wikimedia Commonsissa

|  |  |  |  |
| --- | --- | --- | --- |
|  | Edeltäjä:**Leo XII** | **Paavi** | Seuraaja:**Gregorius XVI** |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Yhdysvallat
* Ruotsi
* Tšekki
* Alankomaat
* Puola
* Vatikaani

 |
|  |
| Taiteenala | 
* ULAN

 |
|  |
| Henkilöt | 
* Italian People
* Deutsche Biographie

 |
|  |
| Muut | 
* RISM
* SNAC
* IdRef

 |

 |
**Pitäjäntie** (ruots. *sockenväg*) oli Ruotsin vanhan lainsäädännön käyttämä nimitys sellaisesta maantiestä, joka hyödytti pääasiassa pitäjää. Siksi sen rakentaminen ja ylläpito oli pitäjän asukkaiden velvollisuus. Eikä siis läänin tai kihlakunnan asukkaiden kustannettava tai tehtävä työ. Lainsäädäntö jakoi valtakunnallisesti vähemmän merkittävät yleiset maantiet kihlakunnanteiksi ja pitäjänteiksi. Sinänsä niiden erottaminen toisistaan oli käytännössä vaikeaa eikä jakoa noudatettukaan johdonmukaisesti. Ruotsin vuoden 1891 tielaki ei enää käyttänytkään näitä nimityksiä, vaan se otti käyttöön käsitteen paikallistie (*bygdeväg*), joka voi olla joko pitäjäntie tai kihlakunnantie. Nimitys pitäjäntie jäi Ruotsissa pois virallisesta käytöstä 1934.

Suomen vuoden 1927 tielaki käytti yleisistä teistä nimityksiä maantie, kunnantie ja kylätie. Tielain kumosi laki yleisistä teistä (243/1954), joka tuli voimaan vuoden 1958 alussa.

Lähteet
-------

1. 1 2  *Svensk uppslagsbok,* Förlagshuset Norden, Malmö 1953, hakusana sockenväg.
2. ↑  *Nordisk familjebok,* Nordisk familjeboks förlags, Stockholm 1910, hakusana häradsväg.
3. ↑  Tielaki, 165/1927, 1 §.
***Gizem* Suna Kling Erdogan** (s. 30. huhtikuuta 1987, Göteborg) on ruotsalainen näyttelijä.

Erdogan varttui Högsbon kaupunginosassa Göteborgissa. Hän kiinnostui jo nuorena teatterista ja alkoi harrastaa sitä. Lukion jälkeen hän muutti Kööpenhaminaan aloittaakseen lääkärinopinnot, mutta perui aikeensa ja haki sen sijaan teatterilinjalle kansalaisopistoon, minkä jälkeen hän opiskeli Malmön teatterikorkeakoulussa vuosina 2012–2015. Sen jälkeen hän on esiintynyt Tukholman ja Göteborgin kaupunginteattereissa. Vuonna 2015 hän teki ensiesiintymisensä kokoillan elokuvassa (elokuvassa *Svenskjävel*). Vuonna 2017 hän oli ehdolla Guldbagge-gaalassa parhaan naissivuosan kategoriassa. Vuoden 2020 Kristallen-gaalassa hän sai parhaan naispääosan palkinnon roolistaan SVT:n Kalifat-sarjassa.

Erdoganin vanhemmat ovat kotoisin Turkista. Hän osaa puhua ruotsia, englantia, turkkia ja espanjaa. Hän elää avoliitossa korusuunnittelija Göran Klingin kanssa.

Lähteet
-------

1. ↑  *Sveriges befolkning 1990*. Svensk arkivinformation. ISBN 978-91-88366. (ruotsiksi)
2. ↑  Elsa Forsman: Gizem Erdogan *svenskfilmdatabas.se*.  2021. Viitattu 14.6.2021. (ruotsiksi)
3. ↑  Gizem Erdogan CV *Teaterhögskolan i Malmö*.  8.4.2015.  Arkistoitu 6.1.2018. Viitattu 14.6.2021. (ruotsiksi)
4. ↑  Gizem Erdogan *Guldbaggen*. Viitattu 14.6.2021. (ruotsiksi)
5. ↑  Gizem Erdogan och Adam Alsing prisades på Kristallen *Sveriges Radio*.  28.8.2020. Viitattu 14.6.2021. (ruotsiksi)
6. ↑  Gizem Erdogan – allt du vill veta om skådisen *modette.se*.  11.6.2021. Viitattu 14.6.2021. (ruotsiksi)